ทำความคุ้นเคย กับลูกบอลสามลูกขึ้นไป
ถุงถั่วนั้นเป็นตัวเลือกที่ดีสำหรับมือใหม่ โดยพื้นฐานแล้วให้หาลูกบอลที่ไม่เด้งมากนัก หรือกลิ้งง่ายเวลาทำตก มันจะช่วยประหยัดแรงวิ่งไล่ตาม! ถุงถั่วนั้นราคาถูกหาซื้อได้ง่าย จะทำเองก็ยังได้ หรือจะเอาทรายหรือเหรียญสตางค์มายัดใส่ในลูกเทนนิสแล้วหุ้มด้วยลูกโป่งก็ใช้ได้ผลเหมือนกัน มันไม่เด้งและลื่นหลุดมือยาก  พอได้ลูกบอลแล้ว เลือกสถานที่ฝึกให้เหมาะสม ในตอนเริ้มต้น รับรองว่าลูกบอลจะหล่นไม่เป็นทิศเป็นทาง ทางที่ดีจึงไม่ควรไปยืนเล่นใกล้แจกันราคาแพงของคุณแม่หรือเครื่องเล่นแผ่นเสียงของคุณพ่อ . ลองผ่านลูกบอลสามลูกติดต่อกัน เริ่มช้าๆ ดูว่าลูกบอลทั้งสามประสานกันอย่างไรในอากาศต่อการหมุนหนึ่งรอบ การจักกลิ้งลูกบอลสามลูกนั้นมักจะเป็นเรื่องของการทำความเข้าใจวิถีโค้งของลูกบอลและการสอดประสานกันของบอลแต่ละลูก โดยส่วนใหญ่แล้วจะมีลูกบอลหนึ่งลูกลอยอยู่กลางอากาศในขณะที่มือแต่ละข้างจะมีลูกบอลสองลูกที่เหลือ   เริ่มต้นด้วยการถือลูกบอลสองลูกในมือขวาและหนึ่งลูกในมือซ้าย (หรือกลับกันถ้าคุณถนัดซ้าย) เริ่มโดยการผ่านลูกบอลจากมือขวา (เช่นเคยว่าต้องสลับกันหากถนัดซ้าย) โยนลูกบอลไปยังมือซ้ายและเมื่อบอลหมายเลข 1 อยู่สูงสุดกลางอากาศ ให้โยนบอลหมายเลข 2 (ลูกเดียวที่อยู่ในมือซ้าย) ใต้บอลหมายเลข 1 ไปยังมือขวา เมื่อบอลหมายเลข 2 อยู่ตรงจุดสูงสุด (ถึงจุดนี้คุณควรรับลูกบอลหมายเลข 1 ในมือซ้าย) ให้โยนบอลหมายเลข 3 ใต้บอลหมายเลข 2 และเมื่อบอลหมายเลข 2 อยู่ในมือขวาก็ให้รับบอลหมายเลข 3 แค่นั้นเอง เท่านี้แหละที่คุณต้องทำ! เริ่มทำซ้ำต่อ ถ้าคุณดูไม่ถนัด ให้ลองใช้ผ้าเช็ดหน้าผืนเล็กเบาไปก่อน มันจะทำให้คุณมีเวลาระหว่างลอยอยู่กลางอากาศทำความเข้าใจกระบวนการทั้งหมดว่าทำงานอย่างไร ตอนนี้พอคุณโยนรับลูกบอลสามลูกได้แล้ว ให้เริ่มจักกลิ้งแบบ "โยนข้าม" นี่คือชื่อเรียกวิธีการตวัดมือในทิศทางตรงข้ามด้วยมือข้างเดียว แทนที่จะตวัดลงล่างแล้วปล่อยลูกบอล คุณจะรับมันแล้วตวัดออกข้างนอกแล้วโยน ข้าม จึงเป็นที่มาของชื่อ  คุณสามารถเริ่มโดยการจักกลิ้ง "ลูกบอลสามลูกขึ้นลง" จากนั้นปล่อยให้ลูกบอลลูกหนึ่งโยนข้ามตลอดเวลา ดังนั้นการโยนทุกครั้งนั้นจะมี 1/3 ที่เป็นการโยนแบบโยนข้าม ถ้าหากคุณใช้มือข้างหนึ่งโยนแบบโยนข้ามตลอดเวลา นั่นคือคุณกำลังจักกลิ้งแบบ "ห่าฝนชะลอช้า"  และถ้าหากเป็นการโยนข้ามทุกครั้งเลยก็แสดงว่าคุณกำลังจักกลิ้งแบบ "ลูกบอลสามลูกขึ้นลงแบบรีเวิร์ส" เมื่อคุณเรียนรู้จนครบหมดแล้ว คุณสามารถพัฒนาไปอย่างการเล่นจักกลิ้งสลับมือ แบบเสา (หนึ่งลูกอยู่ตรงกลาง อีกสองลูกอยู่ด้านข้าง) และแบบมิลส์เมส (Mills' Mess) เรียนรู้การจักกลิ้งลูกบอลสองลูกในมือเดียว จากนั้นให้ฝึกมือซ้านสองลูกและมือขวาสองลูกในเวลาเดียวกัน สำหรับบางคนนี่อาจจะง่ายกว่าใช้ลูกบอลสามลูกซะอีก! จักกลิ้งลูกบอลห้าลูกก็เหมือนจักกลิ้งบอลสามลูก แต่คุณต้องขยับมือเร็วขึ้นและต้องโยนลูกบอลสูงขึ้น ฝึกไปเรื่อยๆ มันต้องใช้เวลาและความอดทนกว่าจะเชี่ยวชาญ
เลือกลูกบอลที่เหมาะสม. จักกลิ้งลูกบอลสามลูก ฝึกวิธีโยนข้าม. ขยับไปโยนลูกบอลสี่และห้าลูก.
https://www.wikihow.com/Juggle https://www.wikihow.com/Juggle
Getting the Hang of It With Three or More Balls